lÉÉfe KOMMISSIONEN FOR DE EUROPÆISKE FÆLLESSKABER 
KOM(93) 699 endelig udg. 
Bruxelles, den 21. december 1993 
Æjii-UET 
Forslag til 
RÅDETS FORORDNING (EF) 
om oprettelse af Samhørighedsfonden 
Forslag til 
RÅDETS FORORDNING (EF) 
om gennemførelsesbestemmelser til forordning (EF) nr. 
om oprettelse af Samhørighedsfonden 
(forelagt af Kommissionen) 
BEGRUNDELSE 
Î. Ifølge traktatens artikel 130 D skal der oprettes en samhørighedsfond, der yder bidrag til 
projekter inden for miljø og transeuropæiske net på transpoitinfrastruktuiområdet. 
2. På mødet i Det Europæiske Råd i Edinburgh blev instrumentets virkefelt og 
funktionsbetingelser præciseret. Dette forslag til rådsforordning vedrører oprettelse af 
Samhørighedsfonden. 
3. Kommissionen forelagde i december 1992 et forslag til forordning om oprettelse af en 
samhørighedsfond i henhold til artikel 130 D som ændret ved Maastricht-traktaten, hvori 
konklusionerne fra Det Europæiske Råd blev taget i betragtning. 
4 Nærværende forslag erstatter nævnte forslag og indeholder nogle ændringer, bl.a. for at tage 
højde for nogle ændringsforslag fra Europa-Parlamentet, relevante bestemmelser i forordning 
(EØF) nr. 792/93 om oprettelse af et finansielt samhørighedsinstrument samt andre ændringer, 
som erfaringerne i 1993 har vist er nødvendige. 
5. Kommissionen agter at drage omsorg for, at Samhørighedsfonden - så snart den kan træde i 
stedet for det finansielle samhørighedsinstrument - kan sikre projektfinansieringen, uden at der 
sker et afbræk i investeringerne eller i EU-støtten. 
6. I Kommissionens meddelelse KOM(92) 339 endelig udg. af 31. juli 1992 blev der gjort rede 
for de grundlæggende principper i forslaget. 
7. Kommissionen forelægger desuden et forslag til rådsforordning om 
gennemførelsesbestemmelser til forordningen om oprettelse af Samhørighedsfonden. 
Forslag til 
RÅDETS FORORDNING (EF) 
om oprettelse af Samhørighedsfonden 
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, særlig artikel 130 D, 
stk. 2, 
under henvisning til forslag fra Kommissionen, 
under henvisning til samstemmende udtalelse fra Europa-Parlamentet, 
under henvisning til udtalelse fra Det Økonomiske og Sociale Udvalg, 
under henvisning til udtalelse fra Regionsudvalget, og 
ud fra følgende betragtninger: 
I traktatens artikel 2 nævnes som en af EU's opgaver fremme af økonomisk og social samhørighed 
samt solidaritet mellem medlemsstaterne, som udgør nogle vigtige forudsætninger for EU's udvikling 
og gode resultater; i artikel 3, litra j), anføres styrkelse af den økonomiske og sociale samhørighed 
som en del af EU's virke med de i artikel 2 nævnte mål for øje; 
ifølge traktatens artikel 130 A skal EU fortsætte sin indsats for at styrke sin økonomiske og sociale 
samhørighed, og den skal navnlig stræbe efter at formindske forskellene mellem de forskellige 
områders udviklingsniveauer og forbedre situationen i de mindst begunstigede områder; EU's indsats 
gennem Samhørighedsfonden skal medvirke til at nå målene i artikel 130 A; 
konklusionerne fra møderne i Det Europæiske Råd i Lissabon den 26. og 27. juni 1992 og i 
Edinburgh den 11. og 12. december 1992 vedrørende en samhørighedsfond omhandler principperne 
herfor; 
for at fremme den økonomiske og sociale samhørighed må EU yde en indsats for at supplere den 
indsats, der gøres af strukturfondene, Den Europæiske Investeringsbank og andre finansielle 
instrumenter inden for miljø og transportinfrastrukturer af fælles interesse; 
i protokollen om økonomisk og social samhørighed, der er knyttet til traktaten om Den Europæiske 
Union, bekræftes det på ny, at EU skal fremme økonomisk og social samhørighed samt solidaritet 
mellem medlemsstaterne, og det anføres, at en samhørighedsfond skal yde finansielle bidrag til 
projekter på miljøområdet og inden for transeuropæiske net i medlemsstater, der har en 
bruttonationalindkomst pr. indbygger på mindre end 90% af gennemsnittet i EU, og som har et 
program, der fører til opfyldelse af betingelserne for økonomisk konvergens som nævnt i traktatens 
artikel 104 C; medlemsstaternes relative velstand kan bedst vurderes på grundlag af 
bruttonationalindkomsten pr indbygger udtrykt i købekraftspariteter; 
de pågældende medlemsstaters særlige situation nødvendiggør en målrettet indsats for at hjælpe dem 
med at opfylde de konvergenskriterier, som er en forudsætning for overgang til tredje etape af Den 
Økonomiske og Monetære Union; i den forbindelse har alle de støtteberettigede medlemsstater over 
for Rådet forelagt en konvergensplan med henblik på, at uforholdsmæssigt store offentlige underskud 
undgås: 
ifølge traktatens artikel 130 D, stk. 2, skal Rådet oprette en samhørighedsfond, der yder finansielle 
bidrag til projekter inden for miljø og transeuropæiske net på transportinfrastrukturområdet; 
ifølge traktatens artikel 129 C, stk. 1, kan EU gennem Samhørighedsfonden bidrage til finansieringen 
af specifikke projekter i medlemsstaterne på transportinfrastrukturområdet, idet der tages hensyn til 
projekternes økonomiske levedygtighed; de projekter, der finansieres via fonden, bør indgå i 
retningslinjerne for de transeuropæiske net, som er vedtaget af Rådet, herunder dem, der er godkendt 
i henhold til traktatens artikel 75, eller som er foreslået af Kommissionen; hvis denne betingelse ikke 
kan opfyldes, kan andre transportinfrastrukturprojekter, der bidrager til gennemførelsen af målene i 
traktatens artikel 129 B, støttes; 
i traktatens artikel 130 R defineres EU's mål på miljøområdet; EU bør ved hjælp af 
Samhørighedsfonden bidrage til foranstaltninger, der tager sigte på at nå disse mål; i medfør af 
traktatens artikel 130 S, stk. 5, bidrager Samhørighedsfonden til finansieringen af foranstaltninger, 
hvis Rådet beslutter, at de indebærer udgifter, der skønnes uforholdsmæssigt store for en 
medlemsstats offentlige myndigheder, uden dog at princippet om, at forureneren betaler, derved 
tilsidesættes; 
principperne og målene for en bæredygtig udvikling er fastsat i programmet for EU's politik og virke 
inden for miljø og bæredygtig udvikling, der er omhandlet i Rådets resolution af 1. februar 1993(1); 
det er nødvendigt at sikre en hensigtsmæssig balance mellem finansieringen af transportinfrastruktur­
projekter og miljøprojekter; 
i Kommissionens grønbog<2) om transportens indvirkning på miljøet understreges det, at transportnettet 
må udvikles på en mere miljøvenlig måde; 
de berørte medlemsstater har forpligtet sig til ikke at formindske deres investeringer inden for 
miljøbeskyttelse og transportinfrastrukturer, og additionalitetsprincippet i artikel 9 i Rådets forordning 
(EØF) nr. 4253/88 af 19. december 1988 om gennemførelsesbestemmelser til forordning (EØF) 
nr. 2052/88 for så vidt angår samordningen af de forskellige strukturfondes interventioner indbyrdes 
såvel som med interventionerne fra Den Europæiske Investeringsbank og de øvrige eksisterende 
finansielle in strum enter(3), ændret ved forordning (EØF) nr. 2082/88(4), anvendes derfor ikke for 
Samhørighedsfonden; 
(,) EFT nr. C 138 af 17.5.1993, s. I. 
(2) KOM(92) 46. 
0) EFT nr. L 374 af 3 1.12.1988, s 1. 
(4) EFT nr. L 193 af 31.7.1993, s. 20. 
i henhold til traktatens artikel 198 E skal Den Europæiske Investeringsbank (EIB) lette finansieringen 
af investeringer sammen med andre af EU's finansielle instrumenter; 
det er nødvendigt at samordne foranstaltninger inden for miljø og transeuropæiske net på 
transportinfrastrukturområdet, der gennemføres med støtte fra Samhørighedsfonden, strukturfondene, 
EIB og de øvrige finansielle instrumenter, således at EU's indsats kan blive så effektiv som muligt; 
Kommissionen bør kunne sikre, at medlemsstaterne råder over den fornødne tekniske bistand, navnlig 
med henblik på at hjælpe medlemsstaterne med at udarbejde projekterne, navnlig forberedelsen og 
gennemførelsen af projekterne, herunder overvågning og evaluering; 
for bl.a. at sikre rentabiliteten bør der foretages en grundig evaluering, inden der forpligtes EU-
ressourcer, med henblik på at sikre, at det økonomiske udbytte står i forhold til de anvendte 
ressourcer; 
Samhørighedsfondens interventioner skal være i overensstemmelse med EU's politik bl.a. med hensyn 
til miljøbeskyttelse, transport, konkurrence og offentlige udbud; miljøbeskyttelse forudsætter en 
vurdering af virkningerne på miljøet; 
der bør foretages en vejledende fordeling af forpligtelsesbevillingerne mellem medlemsstaterne, 
således at det bliver lettere at forberede projekterne; 
som følge af kravene om økonomisk og social samhørighed er det nødvendigt at fastsætte høje 
støttesatser; 
af hensyn til en hensigtsmæssig forvaltning af Samhørighedsfonden må der anvendes effektive 
metoder til overvågning, evaluering og kontrol i forbindelse med EU-foranstaltninger; 
passende information bør gives i form af en årlig rapport; 
der bør fastsættes bestemmelser om passende information om den støtte, EU yder gennem 
Sam høri ghedsfonden ; 
denne forordning bør erstatte Rådets forordning (EØF) nr. 792/92 af 30. marts 1993 om oprettelse 
af et finansielt samhørighedsinstrument(5) -
UDSTEDT FØLGENDE FORORDNING: 
Artikel 1 
Definition og mål 
1. Der oprettes en samhørighedsfond, i det følgende benævnt "fonden". 
(5) EFTnr. L 79 af 1.4.1993, s. 74. 
1 Fonden skal bidrage til styrkelse af den økonomiske og sociale samhørighed i EU og skal 
fungere efter bestemmelserne i denne forordning. 
v I denne forordning forstås ved "projekt" også teknisk og finansielt adskilte projektfaser, der 
horer ind under en samlet, synlig strategi. 
Artikel 2 
Virkefelt 
1 Fonden yder finansiel støtte til projekter inden for miljø og transeuropæiske net på 
transportinfrastrukturområdet i medlemsstater, der har en bruttonationalindkomst pr. indbygger 
pa mindre end 90% af gennemsnittet i EU udtrykt i købekiaftspariteler, og som har el program, 
der fører til opfyldelse af betingelserne for økonomisk konvergens som nævnt i traktatens 
artikel 104 C. 
2. Indtil udgangen af 1999 er det kun fire medlemsstater, der for øjeblikket opfylder det i stk. 1 
omhandlede kriterium for BNI, der er berettiget til støtte fra fonden. Disse medlemsstater er 
Grækenland, Spanien, Irland og Portugal. 
3. Med hensyn til det i stk. 1 omhandlede bruttonationalindkomstkriterium kan de nævnte med­
lemsstater fortsat modtage støtte fra fonden på betingelse af, at de efter en midtvejsrevision i 
1996 fortsat har en bruttonationalindkomst på under 90% af EU-gennemsnittet. De 
støtteberettigede medlemsstater, der på det tidspunkt overskrider de 90%, mister retten til at 
modtage støtte fra fonden til nye projekter eller projektfaser i tilfælde af omfattende projekter 
med flere teknisk og finansielt adskilte faser. 
Artikel 3 
Støtteberettigede foranstaltninger 
1. Fonden kan yde støtte til: 
miljøprojekter, der bidrager til gennemførelse af målene i traktatens artikel 130 R, herunder 
projekter, der er en følge af foranstaltninger, som er vedtaget i henhold til traktatens 
artikel 130 S 
transportinfrastrukturprojekter af fælles interesse, der finansieres af medlemsstaterne, oj 
som fastlægges i henhold til de retningslinjer, der omtales i traktatens artikel 129 C; er 
relevante retningslinjer som omhandlet i artikel 129 C endnu ikke blevet vedtaget af Rådet 
eller foreslået af Kommissionen, kan andre transportinfrastrukturprojekter, der bidrager til 
gennemførelse af målene i traktatens artikel 129 B, finansieres. 
2. Fonden kan desuden yde støtte til: 
forberedende undersøgelser i forbindelse med støtteberettigede projekter, herunder 
undersøgelser, der er nødvendige for deres iværksættelse 
teknisk bistand, f.eks.: 
a) horisontale foranstaltninger, f.eks. sammenlignende undersøgelser, der tager sigte på 
at evaluere virkningerne af EU-støtten 
b) foranstaltninger og undersøgelser, der kan bidrage til en forudgående eller efterfølgende 
evaluering og overvågning af projekterne og til styrkelse og sikring af samordningen 
og sammenhængen mellem projekterne, herunder deres sammenhæng med den øvrige 
EU-politik 
c) foranstaltninger og undersøgelser, der kan bidrage til de fornødne tilpasninger ved 
gennemførelsen af projekterne. 
Artikel 4 
Finansielle ressourcer 
1. I perioden 1993-1999 udgør de samlede disponible bevillinger til forpligtelse for fonden i 
henhold til denne forordning og forordning (EØF) nr. 792/93 15 150 mio ECU i 1992-priser. 
2. I overensstemmelse med stk. 1 udgør de disponible bevillinger til forpligtelse i henhold til 
forordningerne for hvert år i perioden følgende beløb: 
1993; I 500 m 
1994: 1 750 m 
1995: 2 000 m 
1996: 2 250 m 
1997: 2 500 m 
1998: 2 550 m 
1999: 2 600 m o ECU 
o ECU 
o ECU 
o ECU 
o ECU 
o ECU 
o ECU. 
Artikel 5 
Vejledende fordeling 
Den vejledende fordeling af fondens samlede midler bygger på eksakte og objektive kriterier, navnlig 
befolkning, bruttonationalindkomst pr. indbygger og areal; der skal også tages hensyn til andre 
socioøkonomiske faktorer, f.eks. mangelfulde transportinfrastrukturer. 
Ved anvendelse af disse kriterier fremkommer den vejledende globale fordeling, jf bilaget. 
Artikel 6 
Betinget støtte 
1. Hvis Rådet efter traktatens artikel 104 C, stk 6, har fastslået eller fastslår, at en medlemsstat 
har et uforholdsmæssigt stort offentligt underskud, og denne afgørelse ikke ophæves efter 
artikel 104 C, stk. 12, inden et år eller enhver anden frist, der er fastsat for at korrigere dette 
underskud i en henstilling i overensstemmelse med artikel 104 C, stk. 7, kan ingen nye 
projekter eller, hvis det drejer sig om større projekter, ingen nye projektfaser med flere faser 
finansieres af fonden for den pågældende medlemsstat. 
2. Er der tale om projekter, der direkte berører mere end én medlemsstat, kan Rådet 
undtagelsesvis efter henstilling fra Kommissionen med kvalificeret flertal beslutte at udskyde 
suspensionen. 
3. Suspension af finansiering kan ikke fa virkning mindre end to år efter ikrafttrædelsen af 
traktaten om Den Europæiske Union. 
4. Suspensionen ophører, når Rådet i overensstemmelse med artikel 104 C, stk. 12, har besluttet 
at ophæve den afgørelse, det har truffet efter artikel 104 C, stk. 6. 
Artikel 7 
Støttesats 
1. Støtte fra fonden ydes i et omfang på 80-85% af offentlige eller dermed ligestillede udgifter 
(nationale, regionale eller lokale). Det samme gælder for udgifter, der afholdes af organer, som 
arbejder under administrative eller retlige rammer, der gør, at de kan ligestilles med offentlige 
organer. 
Den effektive støttesats fastsættes i forhold til arten af de foranstaltninger, der skal gennem­
føres. 
2. Hvis der ydes støtte til et indtægtsskabende projekt, og hvis der er tale om væsentlige 
nettoindtægter for initiativtagerne, fastsætter Kommissionen under hensyntagen til indtægternes 
omfang og i nært samarbejde med den pågældende medlemsstat det udgiftsbeløb, der skal 
anvendes som grundlag for beregningen af støtten fra fonden. 
Ved indtægtsskabende projekt forstås: 
infrastrukturer, der forudsætter direkte brugerbetaling 
erhvervsinvesteringer i miljøsektoren. 
3. Forberedende undersøgelser og teknisk bistand kan finansieres med 100% af de samlede 
omkostninger, navnlig hvis de gennemføres på Kommissionens foranledning. 
De samlede udgifter i henhold til dette stykke må højst udgøre 0,5% af fondens samlede 
bevillinger. 
Artikel 8 
Samordning og forenelighed med EU's 
politik på forskellige områder 
1. Projekter, der finansieres af fonden, skal være i overensstemmelse med traktaternes 
bestemmelser, de i medfør heraf vedtagne instrumenter og EU's politik på forskellige områder, 
herunder miljøbeskyttelse, transport, konkurrence og offentlige udbud. 
2. Kommissionen skal sikre samordning og sammenhæng mellem projekter, der iværksættes i 
henhold til denne forordning, og foranstaltninger, der iværksættes med bidrag fra EU's budget, 
Den Europæiske Investeringsbank og andre af EU's finansielle instrumenter. 
Artikel 9 
Kumulation og overlapning 
1. Der kan ikke samtidig ydes støtte til udgifter fra fonden og fra Den Europæiske Udviklings-
og Garantifond for Landbruget, Den Europæiske Socialfond, Den Europæiske Fond for 
Regionaludvikling eller det finansielle instrument til udvikling af fiskeriet. 
2. Støtten til et projekt fra fonden og anden EU-støtte må tilsammen ikke overstige 90% af de 
samlede udgifter til det pågældende projekt. 
Artikel 10 
Godkendelse af projekter 
1. Kommissionen udvælger i forståelse med den pågældende medlemsstat de projekter, der skal 
finansieres af fonden. 
2. Der skal sikres en passende balance mellem projekter vedrørende miljø og transportinfra­
strukturer. I forbindelse med denne balance skal der tages hensyn til traktatens artikel 130 S, 
stk. 5. 
3. Ansøgninger om projektstøtte i henhold til artikel 3 forelægges af den støtteberettigede 
medlemsstat. Projekter, herunder grupper af indbyrdes sammenhængende projekter, skal være 
af et sådant omfang, at de har væsentlig indflydelse på beskyttelsen af miljøet eller 
forbedringen af de transeuropæiske transportinfrastrukturnet. De samlede udgifter til et projekt 
eller en gruppe af projekter skal i princippet være på mindst 10 mio ECU. 
4. Ansøgningerne skal indeholde følgende oplysninger: Navnet på det organ, der er ansvarligt for 
gennemførelsen, investeringens art og en beskrivelse heraf, investeringsomkostningerne, 
beliggenheden, herunder i givet fald sammenhængen med projekter af fælles interesse på den 
samme transportakse, en tidsplan for gennemførelsen, en costbenefitanalyse, herunder de direkte 
og indirekte følger for beskæftigelsen med angivelse af de fravalgte alternativer, evt. 
oplysninger om miljøvirkningerne, oplysninger vedrørende de offentlige udbud, en finan-
sieringsplan og den samlede finansiering, medlemsstaten ansøger om fra fonden og fra andre 
EU-kilder. De skal også indeholde de oplysninger, som er nødvendige for at fastslå, at 
projekterne er i overensstemmelse med denne forordning. 
5. Følgende kriterier anvendes for at sikre projekternes kvalitet: 
det økonomiske og sociale udbytte på mellemlang sigt, som skal stå i et rimeligt forhold 
til de anvendte ressourcer; det skal vurderes på grundlag af en analyse af omkostninger og 
udbytte 
de prioriteter, der er opstillet af de medlemsstater, der modtager støtten 
de bidrag, projekterne kan yde til gennemførelse af EU's politik inden for miljø og trans­
europæiske net 
projekternes forenelighed med EU's politik på forskellige områder og deres overens­
stemmelse med andre EU-strukturforanstaltninger 
en passende balance mellem miljøområdet og transportinfrastrukturområdet. 
6. På betingelse af at der er forpligtelsesbevillinger til rådighed, træffer Kommissionen normalt 
beslutning om støtte fra fonden inden tre måneder efter modtagelsen af de fuldstændige 
ansøgninger fra medlemsstaten, jf dog artikel 6.1 Kommissionens beslutninger om godkendelse 
af projekter, projektfaser eller grupper af projekter angives størrelsen af den finansielle støtte, 
ligesom de indeholder en finansieringsplan samt alle bestemmelser og betingelser, der er 
nødvendige for gennemførelsen af projekterne. 
7. Hovedpunkterne i Kommissionens beslutninger offentliggøres i De Europæiske Fællesskabers 
Tidende. 
Artikel 11 
Finansielle bestemmelser 
1. Budgetforpligtelser indgås på grundlag af kommissionsbeslutninger om godkendelse af de 
pågældende foranstaltninger. 
2. Forpligtelser vedrørende de projekter, der er omhandlet i artikel 3, stk I, kan indgås enten i 
form af årlige trancher eller for det samlede støttebeløb, når Kommissionen træffer beslutning 
om ydelse af støtte. 
3. Udgifter i henhold til artikel 7, stk. 1, som den støtteberettigede medlemsstat har afholdt inden 
den dato, hvor støtteansøgningen kommer Kommissionen i hænde, kan ikke komme i 
betragtning til støtte fra fonden. 
4. Betalinger, der foretages efter det første forskud, bør stå i nøje og klart forhold til projekternes 
gennemførel sesniveau. 
10 
5. Udbetalingerne sker i ECU, og de omfattes af de særlige bestemmelser, der fastsættes i 
gennemførelsesbestemmelserne i henhold til artikel 15. 
Artikel 12 
Kontrol 
1. For at sikre et godt resultat af de projekter, der finansieres af fonden, træffer medlemsstaterne 
de nødvendige foranstaltninger til: 
regelmæssigt at konstatere, om de af EU finansierede aktioner er gennemført korrekt 
at forebygge og forfølge uregelmæssigheder 
at få tilbagebetalt midler, der er gået tabt som følge af misbrug eller forsømmelighed. 
Medmindre medlemsstaten og/eller den gennemførende myndighed godtgør, at de ikke er 
skyld i misbruget eller forsømmeligheden, er medlemsstaten subsidiært ansvarlig for 
tilbagebetalingen af de uberettiget udbetalte beløb. 
2. Medlemsstaterne underretter Kommissionen om de foranstaltninger, der træffes i den henseende, 
og de giver bl.a. Kommissionen en beskrivelse af de etablerede kontrol- og forvaltnings-
ordninger, der skal sikre, at foranstaltningerne gennemføres effektivt. De underretter 
regelmæssigt Kommissionen om sagens forløb i tilfælde af administrativ og retslig forfølgelse. 
I denne sammenhæng træffer medlemsstaterne og Kommissionen de nødvendige 
foranstaltninger for at sikre, at de udvekslede oplysninger forbliver fortrolige. 
3. Ved forelæggelsen af betalingsanmodninger stiller medlemsstaterne alle relevante nationale 
rapporter om kontrollen af de pågældende projekter til rådighed for Kommissionen. 
4. Uden at gribe ind i den kontrol, medlemsstaterne gennemfører i henhold til nationale love og 
administrative bestemmelser, og uden at traktatens artikel 188 B og den inspektion, der 
foretages på grundlag af traktatens artikel 209, litra c), berøres heraf, kan tjenestemænd eller 
andre ansatte ved Kommissionen bl.a. ved stikprøvekontrol på stedet kontrollere de projekter, 
der finansieres af fonden, og gennemgå de kontrolsystemer og -foranstaltninger, der er 
udarbejdet af de nationale myndigheder, som underretter Kommissionen om de foranstaltninger, 
de har truffet i denne forbindelse. 
5 Så snart denne forordning er trådt i kraft, fastsætter Kommissionen gennemførelses­
bestemmelserne for denne artikel og sender dem til Europa-Parlamentet til orientering. 
Artikel 13 
Overvågning og evaluering 
1. Medlemsstaterne og Kommissionen sikrer effektiv overvågning og evaluering i forbindelse med 
gennemførelsen af EU-projekter i henhold til denne forordning. Projekterne skal tilpasses efter 
resultaterne af overvågningen og evalueringen. 
2. For at sikre effektiviteten af EU-støtten foretager Kommissionen og de støttemodtagende 
medlemsstater en systematisk evaluering af projekterne, estf. i samarbejde med Den Europæiske yf 
Investeringsbank. x^Mn^u^tt 
3. Når Kommissionen modtager en ansøgning om støtte, foretager den, inden projektet godkendes, 
en grundig forhåndsbedømmelse for at vurdere, om projektet opfylder kriterierne i artikel 10, 
stk. 5. Kommissionen opfordrer evt. EIB til at medvirke ved evalueringen af projekterne. 
4. Under projekternes gennemførelse og efter deres afslutning giver Kommissionen og de 
støttemodtagende medlemsstater en evaluering af, hvordan de er udført, og af deres potentielle 
og faktiske virkning, således at det kan bedømmes, om de oprindelige mål kan nås eller er 
blevet nået. 
5. I de enkelte beslutninger om godkendelse af projekter fastsættes der nærmere regler for 
overvågning og evaluering, jf stk. 4. 
Artikel 14 
Information og offentlighed 
1. Kommissionen forelægger en årsrapport om fondens virksomhed til behandling i Europa-
Parlamentet, Rådet, Det Økonomiske og Sociale Udvalg og Regionsudvalget. 
Europa-Parlamentet udtaler sig hurtigst muligt om rapporten. Kommissionen skal gøre rede for, 
hvad den har foretaget sig i forbindelse med bemærkningerne i Europa-Parlamentets udtalelse. 
2. De medlemsstater, der er ansvarlige for gennemførelsen af en foranstaltning, hvortil der ydes 
støtte fra fonden, drager omsorg for, at denne foranstaltning offentliggøres på passende vis, 
således at: 
offentligheden gøres opmærksom på EU's rolle i forbindelse med foranstaltningen 
de potentielle støttemodtagere og erhvervsorganisationerne gøres opmærksom på de 
muligheder, foranstaltningen frembyder. 
Medlemsstaterne påser, at der bl.a. opstilles fuldt synlige skilte med EU-symbolet, hvoraf det 
fremgår, hvor stor en procentdel af et givet projekt der finansieres af EU. 
Medlemsstaterne meddeler Kommissionen, hvilke skridt der træffes i medfør af dette stykke. 
3. Når denne forordning er trådt i kraft, vedtager Kommissionen nærmere bestemmelser om 
information og offentlighed, sender dem til Europa-Parlamentet til orientering og offentliggør 
dem i De Europæiske Fællesskabers Tidende. 
12 
Artikel 15 
Gennemførelse 
På forslag af Kommissionen fastsætter Rådet med kvalificeret flertal de nødvendige gennemførel­
sesbestemmelser til denne forordning. 
Artikel 16 
Afsluttende bestemmelser og overgangsbestemmelser 
1. På forslag af Kommissionen tager Rådet i overensstemmelse med proceduren i traktatens artikel 
130 D denne forordning op til fornyet overvejelse inden udgangen af 1999. 
2. Denne forordning erstatter pr. 1. april 1994 forordning (EØF) nr. 792/93. 
3. Denne forordning berører ikke videreførelsen af de foranstaltninger, Kommissionen har 
godkendt i henhold til bestemmelserne i forordning (EØF) nr. 792/93, der gjaldt inden 
ikrafttrædelsen af denne forordning, der således fra ikrafttrædelsesdatoen gælder for disse 
foranstaltninger. 
4. Ansøgninger, der indgives inden denne forordnings ikrafttræden, er fortsat gyldige, hvis de om 
nødvendigt og inden for højst to måneder efter denne forordnings ikrafttrædelse kompletteres 
med henblik på at opfylde betingelserne i denne forordning. 
Artikel 17 
Ikrafttræden 
Denne forordning træder i kraft på tyvendedagen efter offentliggørelsen i De Europæiske 
Fællesskabers Tidende. 
Denne forordning er bindende i alle enkeltheder og gælder umiddelbart i hver medlemsstat. 
Udfærdiget i Bruxelles, den 
På Rådets vegne 
Formand 
13 
BILAG 
Vejledende fordeling af fondens samlede midler 
blandt de støttemodtagende medlemsstater 
Spanien: 52 - 58% af det samlede beløb 
Grækenland: 16 - 20% af det samlede beløb 
Portugal: 16 - 20% af det samlede beløb 
Irland: 7 - 10% af det samlede beløb. 
14 
Forslag til 
RÅDETS FORORDNING (EF) 
om gennemførelsesbestemmelser til forordning (EF) nr. 
om oprettelse af Samhørighedsfonden 
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, 
under henvisning til Rådets forordning (EF) nr. ... af om oprettelse af Samhørighedsfonden0*, 
særlig artikel 15, 
under henvisning til forslag fra Kommissionen(2), og 
ud fra følgende betragtninger: 
I artikel 15 i forordning (EF) nr /93 om Samhørighedsfonden, i det følgende benævnt "fonden", 
fastsættes, at Rådet med kvalificeret flertal på forslag af Kommissionen fastsætter gennem­
førelsesbestemmelser til nævnte forordning; 
for at lette forvaltningen af støtten fra fonden bør der åbnes mulighed for at fastsætte de projektfaser, 
der er teknisk og finansielt adskilte; 
evalueringsprincipperne for projekter, for hvilke der søges om støtte fra fonden, bør præciseres; 
der bør åbnes mulighed for, at forpligtelsen vedrørende støtte fra fonden kan indgås i form af årlige 
trancher eller for hele projektet; 
i overensstemmelse med det princip, der blev fastlagt af Det Europæiske Råd i Edinburgh den 11. og 
12. december 1992, bør betalingstrancher, der udbetales efter et første forskud, på en gennemsigtig 
måde kædes nært sammen med det tempo, projekterne gennemføres i; 
i forbindelse med en mere udbredt anvendelse af ECU i EU's finansielle transaktioner og især ved 
gennemførelsen af EU-budgettet er det vigtigt, at EU's finansielle fordringer og forpligtelser i for­
bindelse med fonden udtrykkes i ECU; 
det bør fastsættes, hvilken form for overvågning af projekterne der skal finde sted; 
medlemsstaternes og Kommissionens respektive beføjelser og ansvar vedrørende finansiel kontrol i 
forbindelse med fondens virksomhed bør præciseres; 
(1) EFT nr L 
(2) EFT nr. 
15 
det bor fastsættes, hvilke foranstaltninger der skal træffes, hvis der konstateres uregelmæssigheder, 
eller hvis en af de betingelser, der blev fastsat i forbindelse med godkendelsen af fondens støtte, ikke 
opfyldes, 
medlemsstaterne bør træffe alle generelle eller særlige foranstaltninger for at sikre, at denne 
forordning gennemføres, og de skal lette Kommissionen i dennes gennemførelse af sine opgaver; 
offentliggørelsen i De Europæiske Fællesskabers Tidende af meddelelser om offentlige udbud ved­
rørende projekter, hvortil der ydes støtte fra fonden, skal oplyse om denne støtte; 
ifølge navnlig artikel 36, stk. 1 og 2, i finansforordningen af 21. december 1977f3) med senere 
ændringer er det fastsat, at enhver foranstaltning med udgiftsvirkning for budgettet først skal gøres 
til genstand for forpligtelsesforslag fra den kompetente anvisningsberettigede -
UDSTEDT FØLGENDE FORORDNING: 
Artikel 1 
Fastsættelse af projektfaser 
1. Kommissionen kan efter aftale med den pågældende støttemodtagende medlemsstat med henblik 
på fondsstøtten fastsætte projektfaser, der er teknisk og finansielt adskilte. 
2 En projektfase kan desuden omfatte forberedende undersøgelser, feasibility-undersøgelser og 
tekniske undersøgelser, der er nødvendige for projektets gennemførelse. 
Artikel 2 
Evaluering 
1. Kommissionen gennemgår støtteansøgningerne for at konstatere, om de administrative og 
finansielle mekanismer er velegnede til at sikre en effektiv gennemførelse af projektet. 
2. I medfør af artikel 13, stk. 3, i forordning (EF) nr. ... vurderer Kommissionen projekterne for 
ud fra relevante indikatorer at beregne den forventede virkning i forhold til fondens mål. De 
pågældende ansøgerlande forelægger de fornødne oplysninger, jf artikel 10, stk. 4, i forordning 
(EF) nr , herunder resultaterne af feasibility-undersøgelserne og de forudgående 
evalueringer, for at vurderingen bliver så effektiv som muligt 
(3) EFTnr. L 356 af 31.12.1977, s. 1. 
Artikel 3 
Forpligtelser 
1. Budgetforpligtelserne indgås på grundlag af Kommissionens beslutninger om godkendelse af 
de pågældende foranstaltninger (projekt, projektfase, gruppe af projekter, undersøgelse eller 
teknisk bistand). De er gyldige i en periode, hvis varighed afhænger af de pågældende 
foranstaltningers art og de særlige vilkår for deres gennemførelse. 
2. Budgetforpligtelserne vedrørende den støtte, der ydes til projekter, projektfaser eller grupper 
af projekter, indgås på en af følgende to måder: 
a) forpligtelsen for støttebeløbet kan indgås i årlige trancher. Forpligtelserne for første tranche 
indgås, når beslutningen om ydelse af EU-støtte vedtages af Kommissionen. Forpligtelserne 
for de følgende trancher indgås på grundlag af projektets oprindelige eller reviderede 
finansieringsplan, forudsat at projektet gennemføres i et tilfredsstillende tempo 
b) forpligtelser for den samlede støtte kan indgås, når Kommissionen vedtager beslutningen 
om ydelse af EU-støtte. 
3. For så vidt angår de undersøgelser og foranstaltninger vedrørende teknisk bistand, der er 
omhandlet i artikel 3, stk. 2, i forordning (EF) nr , indgås der forpligtelser for støtten, når 
Kommissionen godkender den pågældende foranstaltning. 
4. De nærmere bestemmelser om forpligtelserne fremgår af Kommissionens beslutninger om 
godkendelse af de pågældende foranstaltninger. 
Artikel 4 
Betalinger 
1. Betaling af den finansielle støtte sker i overensstemmelse med budgetforpligtelserne og fore­
tages til den myndighed eller det organ, der er udpeget med henblik herpå i den pågældende 
medlemsstats ansøgning. Betaling kan tage form enten af forskud eller foreløbige betalinger 
eller betaling af restbeløb, der vedrører de faktisk påløbne udgifter. 
2. Hvis forpligtelserne for EU-støtten indgås i henhold til artikel 3, stk. 2, litra a), vedrører 
betalingerne forpligtelsernes årlige trancher. De foretages således: 
a) der udbetales et forskud, der kan udgøre indtil 50% af den første årlige forpligtelsestranche, 
når der er truffet beslutning om at yde EU-støtte 
b) der kan foretages foreløbige betalinger, hvis projektet gennemføres i tilfredsstillende tempo, 
og mindst to tredjedele af udgifterne i forbindelse med den foregående betaling og samtlige 
udgifter i forbindelse med tidligere betalinger er blevet afholdt. 
17 
De enkelte betalinger må ikke overstige 50% af den årlige forpligtelsestranche, jf. dog 
litra c) 
c) summen af de i litra a) og b), omhandlede betalinger for alle trancher må ikke overstige 
80% af den samlede støtte. Den må dog udgøre 90% ved vigtige projekter og i 
velbegrundede tilfælde 
d) restbeløbet af EU-støtten betales, hvis: 
projektet, projektfasen eller projektgruppen er gennemført i overensstemmelse med 
målene 
den udpegede myndighed eller det udpegede organ, som er omhandlet i stk. 1, fore­
lægger Kommissionen en betalingsanmodning inden seks måneder efter projektets, 
projektfasens eller projektgruppens faktiske afslutning 
den i artikel 6, stk. 4, omhandlede endelige rapport forelægges Kommissionen 
medlemsstaterne over for Kommissionen bekræfter oplysningerne i betalingsanmod-
ningerne og rapporten. 
3. Hvis forpligtelserne for EU-støtten indgås i henhold til artikel 3, stk. 2, litra b), foretages 
betaling således: 
a) det forskud, der udbetales efter beslutningen, kan udgøre indtil 50% af støtten i forbindelse 
med de udgifter, der forventes det første år, således som de fremgår af den 
finansieringsplan, Kommissionen har godkendt 
b) efterfølgende betalinger kan foretages, hvis projektet gennemføres i et tilfredsstillende 
tempo, og mindst to tredjedele af udgifterne i forbindelse med den foregående betaling samt 
samtlige udgifter i forbindelse med tidligere betalinger er blevet afholdt. De efterfølgende 
betalinger kan udgøre indtil 50% af støtten i forbindelse med de udgifter, der forventes det 
pågældende år, jf. dog litra c), således som de fremgår af den oprindelige eller reviderede 
finansieringsplan, Kommissionen har godkendt 
c) summen af de i litra a) og b), omhandlede betalinger må ikke overstige 80% af den 
samlede støtte 
d) restbeløbet af EU-støtten betales, hvis: 
projektet, projektfasen eller projektgruppen er gennemført i overensstemmelse med 
målene 
den udpegede myndighed eller det udpegede organ, jf. stk. 1, forelægger Kommis­
sionen en betalingsanmodning inden seks måneder efter projektets, projektfasens eller 
projektgruppens faktiske afslutning 
18 
den i artikel 6, stk 4, omhandlede endelige rapport forelægges Kommissionen 
medlemsstaterne over for Kommissionen bekræfter oplysningerne i betalings-
anmodningerne og rapporten. 
4. Medlemsstaterne udpeger de myndigheder, der er beføjet til at udstede de i stk. 2, litra d), og 
stk. 3, litra d), omhandlede erklæringer. 
5. Betalingerne sker til den myndighed eller det organ, der er udpeget af medlemsstaten, normalt 
højst to måneder fra modtagelsen af en gyldig betalingsanmodning. 
6. For så vidt angår de undersøgelser og øvrige foranstaltninger, der er omhandlet i artikel 3, 
stk 2, i forordning (EF) nr , fastsætter Kommissionen passende betalingsprocedurer. 
Artikel 5 
Anvendelse af ECU 
1. Støtteansøgninger, herunder finansieringsplanerne, indsendes til Kommissionen udtrykt i ECU 
eller i national valuta. 
2. De støttebeløb og finansieringsplaner, Kommissionen godkender, udtrykkes i ECU. 
3 Betalingsanmodningerne og de dertil hørende udgiftserklæringer udtrykkes i ECU eller i 
national valuta. 
4. De betalinger af støttebeløb, som Kommissionen foretager, udbetales i ECU til den myndighed, 
medlemsstaten har udpeget til at modtage betalingerne. 
Artikel 6 
Overvågning 
1. Kommissionen og medlemsstaterne sikrer en effektiv overvågning af gennemførelsen af de EU-
projekter, der modtager støtte fra fonden. Denne overvågning sikres ved hjælp afrapporter, der 
udarbejdes efter procedurer fastlagt ved fælles overenskomst, stikprøvekontrol og dertil nedsatte 
udvalg. 
2. Overvågningen sikres ved hjælp af fysiske og finansielle indikatorer. Disse indikatorer vedrører 
projektets særlige karakter og mål. Indikatorerne opstilles, således at de viser: 
den aktuelle fase i projektforløbet i forhold til den oprindelige plan og målsætning 
den forvaltningsmæssige situation og eventuelle problemer i denne forbindelse. 
3. Overvågningsudvalg nedsættes på grundlag af en aftale mellem den pågældende medlemsstat 
og Kommissionen. 
19 
De myndigheder eller organer, som medlemsstaten har udpeget, Kommissionen og i 
påkommende tilfælde EIB er repræsenteret i disse udvalg. 
4. For hvert projekt tilsender den myndighed eller det organ, medlemsstaten har udpeget dertil, 
inden tre måneder efter udløbet af hvert hele gennemførelsesår Kommissionen en rapport om 
forløbet. En endelig rapport fremsendes også til Kommissionen inden seks måneder efter 
projektets eller projektfasens afslutning. 
5. På grundlag af overvågningen tilpasser Kommissionen om nødvendigt størrelsen af den ydede 
EU-støtte, de oprindeligt fastsatte støttebetingelser samt finansieringsplanen. 
6. Med henblik på at gøre fonden mere effektiv sikrer Kommissionen, at der især tages hensyn 
til, at forvaltningen af den gøres gennemskuelig. 
7. De nærmere bestemmelser om overvågningen fremgår af Kommissionens beslutninger om 
godkendelse af projekterne. 
Artikel 7 
Kontrol 
1. Inden der foretages kontrol på stedet, underretter Kommissionen den pågældende medlemsstat 
derom for således at opnå den fornødne hjælp. Kommissionens anvendelse af eventuel kontrol 
på stedet uden varsel sker efter aftaler, der indgås i henhold til finansforordningens 
bestemmelser. Embedsmænd eller andre repræsentanter for medlemsstaten kan deltage i 
kontrollen. 
Kommissionen kan anmode den pågældende medlemsstat om at foretage en kontrol på stedet 
til konstatering af, at betalingsanmodningen er i overensstemmelse med bestemmelserne. 
Tjenestemænd eller andre ansatte ved Kommissionen kan deltage i denne kontrol og skal 
deltage, hvis den berørte medlemsstat anmoder derom. 
Kommissionen påser, at den kontrol, som den foretager, koordineres, således at der undgås 
gentagelser af kontrollen af samme forhold inden for samme tidsrum. Den pågældende 
medlemsstat og Kommissionen giver omgående hinanden meddelelse om resultaterne af den 
gennemførte kontrol. 
2. I en periode på tre år efter den sidste betaling vedrørende et projekt stiller det ansvarlige organ 
og de ansvarlige myndigheder alle udgiftsbilag i forbindelse med projektet til rådighed for 
Kommissionen. 
Artikel 8 
Nedsættelse, suspension og ophævelse af støtten 
1 Hvis gennemførelsen af en foranstaltning hverken synes at berettige, at der ydes en del eller 
det hele af den bevilgede finansielle støtte, foretager Kommissionen en passende undersøgelse 
20 
af sagen og anmoder bl.a. medlemsstaten eller de andre myndigheder eller organer, som 
medlemsstaten har udpeget til iværksættelsen af projektet eller foranstaltningen, om at 
fremkomme med deres bemærkninger inden for en given frist. 
2. Efter undersøgelsen kan Kommissionen nedsætte eller suspendere støtten til foranstaltningen, 
hvis undersøgelsen bekræfter, at betingelser, der er anført i beslutningen om støtte, ikke er 
opfyldt, eller at der foreligger en uregelmæssighed eller væsentlig ændring, der berører 
foranstaltningens art eller gennemførelsesvilkår, og som ikke har været forelagt Kommissionen 
til godkendelse. 
3. Ethvert beløb, der giver anledning til inddrivelse som uretmæssigt udbetalt, skal tilbagebetales 
til Kommissionen. Ikke-tilbagebetalte beløb tillægges morarente ifølge regler, som Kommis­
sionen vedtager. 
Artikel 9 
Offentlige udbud 
I forbindelse med anvendelsen af EU-bestemmelserne om offentlige udbud skal der i de 
bekendtgørelser, der offentliggøres i De Europæiske Fællesskabers Tidende, anføres referencen på 
det eller de projekter, der modtager støtte fra fonden. 
Artikel 10 
Information 
De oplysninger, den årlige rapport, der er omhandlet i artikel 14 i forordning (EF) nr. ..., skal 
indeholde, fremgår af bilaget. 
Artikel 11 
Ikrafttræden 
Denne forordning træder i kraft på tyvendedagen efter offentliggørelsen i De Europæiske 
Fællesskabers Tidende. 
Denne forordning er bindende i alle enkeltheder og gælder umiddelbart i hver medlemsstat. 
Udfærdiget i Bruxelles, den 
På Rådets vegne 
Formand 
21 
BILAG 
Den årlige rapport skal indeholde oplysninger om følgende: 
1. Finansiel støtte, der er indgået forpligtelser om, og som er udbetalt fra fonden, opdelt efter år, 
medlemsstat og projektkategori (miljø og transport). 
2. Fondens økonomiske og samfundsmæssige virkninger i medlemsstaterne. 
3. Sammenfattende oplysninger om de programmer, der er iværksat i de støttemodtagende 
medlemsstater med henblik på at opfylde betingelserne for økonomisk konvergens, jf. traktatens 
artikel 104 C og artikel 6 i denne forordning. 
4. I hvor høj grad fonden har bidraget til de støttemodtagende medlemsstaters bestræbelser for at 
gennemføre EU's miljøpolitik og udbygge de transeuropæiske transportinfrastrukturnet; 
afvejning af miljøprojekterne mod transportinfrastrukturprojekterne. 
5. En vurdering af, om det finansielle instruments virksomhed er forenelig med EU's politik, bl.a. 
med hensyn til miljøbeskyttelse, transport, konkurrence og offentlige udbud. 
6. Oplysninger om, hvordan der er sikret samordning af og sammenhæng mellem projekter, der 
finansieres via fonden, og foranstaltninger, der modtager bidrag fra EU's budget, Den 
Europæiske Investeringsbank og EU's andre finansielle instrumenter. 
7. Oplysninger om de støttemodtagende medlemsstaters investeringer inden for miljøbeskyttelse 
og transportinfrastruktur. 
8. Oplysninger om, hvilke forberedende undersøgelser og tekniske støtteforanstaltninger der er 
finansieret, herunder nærmere angivelse af sådanne undersøgelsers og foranstaltningers art. 
9. Oplysninger om resultaterne af projektovervagning og -evaluering, herunder oplysninger om 
eventuelle justeringer af projekter i overensstemmelse med resultaterne. 
10. Oplysninger om Den Europæiske Investeringsbanks medvirken i vurderingen af projekterne. 
22 
FINANSIERINGSOVERSIGT 
Del 1 - Finansielle følger 
1. Foranstaltningens betegnelse 
Samhørighedsfonden 
2. Budgetpost 
B2.300 
3. Retsgrundlag 
Forslag til rådsforordning i medfør af traktatens artikel 130 D om oprettelse af Samhørighedsfonden 
4. Beskrivelse af foranstaltningen 
4.1 Foranstaltningens specifikke mål 
Vedtagelse af forordning om oprettelse af Samhørighedsfonden 
4.2 Varighed 
1994-1999 
4.3 Omfattet befolkning 
Grækenland, Spanien, Irland og Portugal 
5. Klassificering af udgiften 
5.1 Ikke-obligatorisk udgift 
5.2 Opdelte bevillinger 
5.3 Intet 
6. Udgiftstype 
Tilskud til samfinansiering af projekter med bidrag fra andre kilder i den offentlige/private sektor 
7. Finansiel virkning 
7.1 Beregningsmåde for foranstaltningens samlede omkostninger 
De finansielle ressourcer til Samhørighedsfonden fremgår af det finansielle overslag 
(14 728 mio ECU i 1994-priser i perioden 1994-1999) 
8. Der er fastsat bestemmelser om bekæmpelse af svig i forslaget til foranstaltningen 
9. Costbenefitanalyse 
9.1 Mål 
Med Samhørighedsfonden ydes der et finansielt bidrag til projekter inden for miljø og 
transeuropæiske net på transportinfrastrukturområdet i de medlemsstater, hvis brutto­
nationalindkomst pr. indbygger er på under 90% af EU-gennemsnittet målt i 
købekraftspariteter. Det drejer sig om Spanien, Grækenland, Irland og Portugal, og hver af 
disse medlemsstater har forelagt et konvergensprogram, der skal medvirke til at undgå et for 
stort offentligt underskud. 
9.2 Begrundelse for foranstaltningen 
I traktatens artikel 130 D fastsættes det, at Rådet skal oprette en samhørighedsfond, der yder 
finansielle bidrag til projekter inden for miljø og transeuropæiske transportnet. 
9 3 Overvågning og evaluering af foranstaltningen 
1. Kommissionen foretager i samarbejde med de berørte medlemsstater en systematisk 
evaluering af projekterne 
23 
1 forbindelse med denne evaluering samarbejder Kommissionen med EIB, når det er 
hensigtsmæssigt. Når Kommissionen har modtaget støtteansøgningerne, vurderer den de af 
medlemsstaterne forelagte projekter på grundlag af følgende kriterier: 
- de økonomiske og sociale fordele på mellemlang sigt, som skal stå i et rimeligt forhold 
til de anvendte ressourcer; denne evaluering skal bygge på en analyse af omkostningerne 
og fordelene, som udarbejdes af medlemsstaterne 
- de bidrag, som projekterne kan yde til iværksættelse af EU's politik inden for miljø og 
transeuropæiske net 
- tilvejebringelse af en passende ligevægt mellem miljø og transport. 
Kommissionen kontrollerer projektets forventede virkning, idet det kvantificeres på 
grundlag af en costbenefitanalyse. 
Modtagerstaterne stiller alle nødvendige oplysninger til rådighed, herunder resultaterne af 
feasibility-undersøgelser og forudgående evaluering, således at analysen kan blive så 
effektiv som muligt. 
Kommissionen gennemgår ligeledes støtteansøgningerne for bl.a. at kontrollere, om de 
administrative og finansielle mekanismer muliggør en effektiv iværksættelse. 
2. For at imødekomme forordningens bestemmelser fremsender de pågældende medlemsstater 
til Kommissionen en beskrivelse af de forvaltnings- og kontrolsystemer, der vil blive 
indført for at sikre en effektiv gennemførelse af projekterne. 
De skal ligeledes underrette Kommissionen om alle tilfælde af uregelmæssigheder, der er 
blevet opdaget, eller i forbindelse med hvilke der er indledt retslige foranstaltninger. 
3. Overvågningen af gennemførelsen af projektet finder sted: 
- ved hjælp af de erklæringer, der forelægges i forbindelse med støtteansøgningerne, og 
som skal indeholde en bekræftelse af, at projektet gennemføres i et tilfredsstillende 
tempo, og at udgifterne afholdes i overensstemmelse med finansieringsplanen 
- ved hjælp af rapporter, der udarbejdes i overensstemmelse med de procedurer, der IÏ 
aftalt med medlemsstaten, og som skal indeholde oplysninger om de finansiere le 
projekters forløb, navnlig i forhold til de fysiske og finansielle indikatorer, der er anført 
i Kommissionens beslutning om godkendelse af projekterne 
- ved hjælp af de overvågningsudvalg, der er nedsat i fællesskab af medlemsstaten og 
Kommissionen. 
4. Betalingen af restbeløbet, som er på 20% af den støtte, der er ydet til projektet, sker, når 
medlemsstaterne forelægger en rapport, hvori det erklæres, at projektet er blevel afsluttet 
i overensstemmelse med målene. 
24 
ISSN 0254-1459 
KOM(93) 699 endelig udg. 
DOKUMENTER 
DA 10 oi 
? 4 
Katalognummer : CB-CO-93-753-DA-C 
ISBN 92-77-63165-1 
kontoret for De Europæiske Fællesskabers Officielle Publikationer 
i.-2985 Luxembourg 
V: 
m 
Ur 
iV 
25 $ fc 
*.'